GUNKUL:ลุ้นผลงาน 2H59 ฟื้นตัวชี้หุ้นอ่อนตัวเป็นจังหวะซื้อเป้า 6 บ.
GUNKUL โครงการโซลาร์ฟาร์มญี่ปุ่นเพิ่มมูลค่า 0.20 บาท/หุ้น ธุรกิจจำหน่ายวัสดุอุปกรณ์ไฟฟ้ายังอ่อนแอกว่าคาดในปี 59 การตั้งกองทุนโครงสร้างพื้นฐาน (IFF) เป็นทางเลือกหนึ่งของแหล่งเงินลงทุน
29 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้ (29 ก.ย.) ว่า บริษัท กันกุลเอ็นจิเนียริ่ง จำกัด (มหาชน)หรือ GUNKUL จากครึ่งแรกปี 59 เพราะมีกำลังการผลิตส่วนเพิ่มของโซลาร์ฟาร์มญี่ปุ่นเข้ามา ซึ่งบริษัทเพิ่งรายงานว่ามีกำลังการผลิตส่วนเพิ่ม 72.8 MW เข้ามาเมื่อไม่นานนี้ ทำให้ปัจจุบันมีกำลังการผลิตโซลาร์ญี่ปุ่นรวมทั้งหมด 151 MW และบริษัทคาดว่าจะขยายเป็น 300 MW ในอีก 3 ปีข้างหน้า ทั้งนี้มีโอกาสสูงที่จะประกาศโครงการใหม่ราว 50 MW ภายในสิ้นปี 59 นี้
โดยทาง DBSV ปรับลดคาดการณ์กำไรสุทธิปี 59 ลง 18% เพื่อสะท้อนรายได้จากการขายวัสดุอุปกรณ์ไฟฟ้าที่ซบเซา แต่การปรับลดส่วนนี้ได้รับการชดเชยจากมูลค่าโรงไฟฟ้าโซลาร์ญี่ปุ่นที่เพิ่มขึ้น (บวกเข้ามา 0.20 บาท/หุ้น) ดังนั้นราคาพื้นฐานยังคงเป็น 6 บาท/หุ้น (Sum-of-parts, ใช้วิธี DCF สำหรับโรงไฟฟ้า และใช้ P/E กับธุรกิจขายวัสดุอุปกรณ์ไฟฟ้า &amp; รับเหมาสร้างโรงไฟฟ้าที่ 25 เท่า ซึ่งเป็นค่าเฉลี่ยของอุตสาหกรรม)
 